

RĪGAS BĒRNU UN JAUNIEŠU CENTRS „ALTONA”

Altonavas iela 6, Rīga, LV-1004, tālrunis/faks 67612354, e-pasts RBJCaltona@riga.lv

# NOLIKUMS

Rīgā

|  |  |
| --- | --- |
| 2025.gada 5.septembris |  Nr.BJCAL-25-9-nos  |

**Rīgas izglītības iestāžu 3D modelēšanas konkurss – izstāde**

**“Dāvana Latvijai”**

1. **Vispārīgie jautājumi**
2. Šis nolikums nosaka kārtību, kādā norisinās Rīgas atklātais bērnu un jauniešu 3D modelēšanas konkurss – izstāde„Dāvana Latvijai” *(*turpmāk – Konkurss).
3. Konkursa mērķi ir:
	1. veicināt STEM programmu attīstību interešu izglītībā;
	2. pilnveidot piederības izjūtu savai valstij, svinot Latvijas Republikas proklamēšanas dienu.
4. Konkursa uzdevumi ir:
	1. sekmēt bērnu un jauniešu radošās un modelēšanas spējas, par konkursa tēmu: “Dāvana Latvijai”;
	2. izveidot unikālus un oriģinālus darbus, kas parāda inovāciju un radošu pieeju;
	3. demonstrēt savas spējas un prasmes citiem interesentiem konkursa izstādē;
	4. izvērtēt bērnu un jauniešu spēju radoši veidot darbus, izmantojot 3D pildspalvas.
5. Konkursu rīko Rīgas bērnu un jauniešu centrs “Altona” (turpmāk – RBJC “Altona”) sadarbībā arRīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvaldi (turpmāk kopā – Organizatori).
6. Iestāde ir atbildīga par dalībnieku drošību saskaņā ar Ministru kabineta noteikumu prasībām, kādas jānodrošina izglītības iestādēs un to organizētajos pasākumos. Ārkārtas situācijas gadījumos rīkojas atbilstoši Departamenta noteiktajai kārtībai.
7. Atbildīgā persona par Konkursa norisi ”RBJC “Altona” interešu izglītības pedagoģe Elīna Binde-Dzelzīte, tālrunis 29675034, e-pasts - ebindedzelzite@edu.riga.lv .

### Konkursa norises vieta un laiks

1. Konkurss notiek no 2025. gada 15. oktobra līdz 12. novembrim.
2. Konkurss notiek RBJC "Altona", Altonavas ielā 6. Konkursa darbi būs apskatāmi gan izstādē, kā arī digitālā izstādē RBJC "Altona" tīmekļvietnē un Facebook lapā.
3. Konkursanolikums un informācija parKonkursutiek publicēta Rīgas Interešu izglītības metodiskā centra tīmekļvietnē [www.intereses.lv](http://www.intereses.lv/) un RBJC “Altona” tīmekļvietnē.

### Konkursadalībnieki, pieteikumu iesniegšana un dalības nosacījumi

1. Konkursā piedalās bērni un jaunieši vecumā no 1. līdz 9. klasei, no interešu izglītības iestādēm, vispārizglītojošām skolām un privātām izglītības iestādēm (turpmāk – Dalībnieki).
2. Pieteikuma anketas pedagogi aizpilda tīmekļvietnē: <https://forms.office.com/e/iXvUXTJBxh?origin=lprLink> līdz 2025. gada 15. oktobra plkst. 23.00.
3. Konkursā viens autors drīkst iesniegt ne vairāk kā 1 darbus, autoru kolektīvs - 1 kopdarbu (darbam ir ne vairāk kā 5 autori), kā arī ne vairāk kā 10 darbus no viena pedagoga vai pulciņa.
4. Konkursa dalības nosacījumi:
	1. Konkursa darbi drīkst būt veidoti tikai un vienīgi ar 3D pildspalvu. Darbi, kas veidoti ar 3D printeri Konkursā nepiedalās, tie netiks vērtēti;
	2. Konkursa darbi var būt gan telpiski, gan veidoti plaknē uz stingra pamata;
	3. Katra darba izmērs nepārsniedz izmērus 20x20x20 cm;
	4. Darbi jānoformē uz stinga pamata, tiem jābūt stabiliem un drošiem, ar nostiprinātām visām detaļām, lai tos varētu pārvietot un izstādīt;
	5. Atļauts izmantot jebkura veida 3D pildspalvu plastmasas materiālu, piemēram, PLA vai ABS, atkarībā no pieejamajām iespējām.
	6. konkursa darbi jāiesniedz 2025.gada 15. un 16. oktobrī no 12.00 līdz 19.00 RBJC "Altona", Altonavas ielā 6.
	7. Pie darba redzamā vietā jābūt piestiprinātai datorrakstā noformētai vizītkartei (4x10cm, Times New Roman fonts, izmērs 14) ar darba nosaukumu, dalībnieka vārdu, uzvārdu, vecumu, izglītības iestādes nosaukumu, pedagoga vārdu, uzvārdu, pēc šāda parauga.

**DARBA NOSAUKUMS**

Autora vārds, uzvārds

Vecums: gadi

Izglītības iestāde

Pedagoga Vārds, Uzvārds

Paraugs:

Kopā ar darbiem jāiesniedz arī vecāku parakstītas veidlapas - Likumiskā pārstāvja piekrišana nepilngadīga bērna personas datu publiskošanai saistībā ar dalību Rīgas atklātajā bērnu un jauniešu 3D modelēšanas konkursā – izstādē „ Dāvana Latvijai” (1. pielikums)

1. **Vērtēšanas noteikumi**
2. Konkursa Dalībnieku sniegumu vērtē RBJC "Altona" izveidota un apstiprināta žūrija.
3. Konkursa darbu izvērtēšana notiek klātienē RBJC "Altona".
4. Konkursa dalībnieku iedalījums grupās:
	1. 1. grupa (1.-4. klase);
	2. 2. grupa (5.-6. klase);
	3. 3. grupa (7.-9. klase)
	4. 4. grupa - kolektīvie darbi (darbam ir ne vairāk kā 3 autori).
5. Konkursa darbus žūrija vērtēs 10 punktu sistēmā:
	1. Oriģinalitāte un radošums (no 1 līdz 10 punktiem) - tiek vērtēta idejas un dizaina unikalitāte, kā arī darba koncepts;
	2. Tehniskā precizitāte un izpildījums (no 1 līdz 10 punktiem) - tiek novērtēts darba tehniskais līmenis, līniju precizitāte, detaļu apdare un konstrukciju kvalitāte;
	3. Atbilstība tematikai un iesniegšanas kritērijiem (no 1 līdz 10 punktiem) - darbi tiek vērtēti pēc tā, cik labi tas atbilst konkursa noteikumiem un izmēru prasībām.
6. Žūrijas kopvērtējums (maksimāli 30 punkti) veidojas no žūrijas locekļu piešķirto punktu summas, kas sadalīta ar žūrijas locekļu skaitu:
	1. I pakāpes diploms - no 28 līdz 30 punktiem;
	2. II pakāpes diploms - no 23 līdz 27 punktiem;
	3. III pakāpes diploms - no 16 līdz 22 punktiem;
	4. Pateicība par piedalīšanos - līdz 15 punktiem;
7. Žūrijai ir tiesības lemt par diplomu nepiešķiršanu vai papildus piešķiršanu kādā no vecuma grupām.
8. Žūrijas lēmums ir galīgs un neapstrīdams.
9. **Konkursa laureātu apbalvošana, rezultātu paziņošana**
10. Konkursa rezultātu paziņošana:
	1. Konkursanoslēguma pasākums un Dalībnieku apbalvošana notiks 2025. gada 12. novembrī 18.00 Rīgas bērnu un jauniešu centrā "Altona", Altonavas ielā 6, Latvijas republikas jubilejas koncerta ietvaros.
	2. Informācija par Konkursa rezultātiem 2025. gada 12. novembrī tiek publicēta tīmekļvietnē [http://www.intereses.lv/](http://www.intereses.lv)<https://www.intereses.lv/>, RBJC “Altona” tīmekļvietnē <https://altona.riga.lv/> un RBJC "Altona" Facebook lapā;
	3. Konkursa laureātu apbalvošana:
		1. katrā vecuma grupā ar diplomiem un balvām tiek apbalvoti 1., 2. un 3.pakāpes ieguvēji;
		2. visi dalībnieki saņem Pateicības un veicināšanas balvas.
			1. **Dalībnieka personas datu aizsardzība attiecībā uz personas datu apstrādi**
11. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e.punkts.
12. Papildu informācija par personas datu apstrādi pieejama Departamenta tīmekļvietnē <https://iksd.riga.lv/lv/rd-iksd/Personas-datu-apstrade>.
13. Nolikumā noteikto mērķu sasniegšanai un Konkursa publicitātes nodrošināšanai, tiks veikta Dalībnieku/iesniegto darbu fotografēšana un video ierakstīšana, un pasākuma laikā iegūtās fotogrāfijas un veiktie videoieraksti tiks izvietoti Rīgas Interešu izglītības metodiskā centra tīmekļvietnē [www.intereses.lv](http://www.intereses.lv/) un RBJC “Altona” tīmekļvietnē [www.altona.riga.lv](http://www.altona.riga.lv) un Iestādes Facebook lapā.
14. Organizatori neuzņemas atbildību par trešo personu foto un/vai video uzņemšanu un to izmantošanu.
15. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Iestādes – pasākuma organizatora e-pasta adresi RBJCaltona@riga.lv, norādot Dalībnieka identificējošu informāciju (piemēram, fotografēšanas laiku un izskatu raksturojošu informāciju).
16. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (pielikums).
17. Dalībnieks/Dalībnieka likumiskais pārstāvis/pedagogs atbild par precīzu Dalībnieka datu iesniegšanu Iestādei – pasākuma organizatoram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

Direktore M. Bernande

Binde-Dzelzīte 29675034

Pielikums

Rīgas valstspilsētas pašvaldības

Izglītības, kultūras un sporta departamenta nolikumam

Rīgas atklātais bērnu un jauniešu 3D modelēšanas konkurss – izstāde

„Dāvana Latvijai”

**Likumiskā pārstāvja piekrišana nepilngadīga bērna personas datu publiskošanai**

**saistībā ar dalību Rīgas atklātajā bērnu un jauniešu 3D modelēšanas konkursā – izstādē „ Dāvana Latvijai”**

 Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, piekrītu mana

 (Vārds, Uzvārds)

bērna\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vārds, Uzvārds)

[ ]  fotogrāfiju un video personas datu publiskošanai saistībā ar Konkursa norisi, toizvietošanai sociālo tīklu kontos Facebook, Youtube, un Rīgas valstspilsētas pašvaldības Izglītības, kultūras un sporta departamenta tīmekļvietnē www.iksd.riga.lv, Rīgas Interešu izglītības metodiskā centra tīmekļvietnē www.intereses.lv un Rīgas bērnu un jauniešu centra “Altona” tīmekļvietnē www.altona.riga.lv.

Informējam, ka Jūs jebkurā brīdī varat atsaukt savu piekrišanu publiskošanai, rakstot uz epastu: RBJCaltona@riga.lv. Ja personas dati būs jau publiskoti mēs darīsim visu, lai arī tad nodrošinātu personas datu dzēšanu vai aizklāšanu

Apliecinu, ka man ir tiesības pārstāvēt iepriekš minēto nepilngadīgo personu un viņa vārdā sniegt piekrišanu personas datu apstrādei.

Datums: \_\_\_\_\_\_\_\_\_\_\_\_\_\_\_ Likumiskais pārstāvis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktore M. Bernande

Binde-Dzelzīte 29675034